SET ปิดเหนือ 1,600 จุด หวังงบ “บจ.” Q3 โตเด่น ลุ้นพรุ่งนี้วิ่งต่อ!
SET ปิดบวก 9 จุด ยืนเหนือ 1,600 จุด คาดหวังว่าทิศทางงบของบจ. ไตรมาส 3/65 ที่เหลือจะทยอยออกมาดีอย่างต่อเนื่อง รวมถึงจับตาประชุม ECB และ BOJ ขณะที่พรุ่งนี้คาดดัชนีมีโอกาสปรับตัวเพิ่มขึ้นทดสอบแนวต้านใหม่ที่ 1,612 จุด พร้อมให้แนวรับที่ 1,595 จุด โดยมองนักลงทุนมีความกล้าที่จะลงทุนมากขึ้นตาม Sentiment ที่ดีขึ้นหลังดัชนีผ่าน 1,600 จุดมาได้
SET ปิดบวก 9 จุด ยืนเหนือ 1,600 จุด คาดหวังว่าทิศทางงบของบจ. ที่เหลือจะทยอยออกมาดีอย่างต่อเนื่อง รวมถึงจับตาประชุม ECB และ BOJ ขณะที่พรุ่งนี้คาดดัชนีมีโอกาสปรับตัวเพิ่มขึ้นทดสอบแนวต้านใหม่ที่ 1,612 จุด พร้อมให้แนวรับที่ 1,595 จุด โดยมองนักลงทุนมีความกล้าที่จะลงทุนมากขึ้นตาม Sentiment ที่ดีขึ้นหลังดัชนีผ่าน 1,600 จุดมาได้
25 ต.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ค่อนข้างดีและปิดเหนือระดับ 1,600 จุด โดยได้รับปัจจัยหนุนจากที่นักลงทุนคลายความกังวลต่อการใช้นโยบายการเร่งปรับขึ้นอัตราดอกเบี้ยของหลายๆ ประเทศ หลังจากเริ่มเห็นตัวเลขเศรษฐกิจเริ่มชะลอตัวลดลง โดยเฉพาะธนาคารกลางสหรัฐ (เฟด) หลังจากประธานปลายสาขาเริ่มออกมาให้ความเห็นว่าการปรับขึ้นดอกเบี้ยอาจจะไม่เร่งตัวมากแล้ว
ขณะเดียวกันยังได้รับแรงหนุนจากการรายงานผลประกอบการของกลุ่มแบงก์ที่ส่วนใหญ่ออกมาดีกว่าคาด ทำให้นักลงทุนคาดหวังว่าทิศทางผลประกอบการของบริษัทจดทะเบียนที่เหลือจะทยอยออกมาในทิศทางที่ดีอย่างต่อเนื่อง
อย่างไรก็ตาม ยังคงต้องติดตามผลการประชุมของธนาคารกลางยุโรป (ECB) ที่คาดว่าจะมีการปรับขึ้นดอกเบี้ย 0.75% และ การประชุมของธนาคารกลางญี่ปุ่น (BOJ) คาดว่าจะคงดอกเบี้ยไว้ที่ระดับ 0.1% รวมไปถึงตัวเลขเศรษฐกิจของสหรัฐ ทั้ง GDP ไตรมาส 3/65 และดัชนีราคาการใช้จ่ายเพื่อการบริโภคส่วนบุคคล (PCE) ประจำเดือน ก.ย.
สำหรับพรุ่งนี้คาดดัชนี SET มีโอกาสปรับตัวเพิ่มขึ้นทดสอบแนวต้านใหม่ที่ 1,612 จุด พร้อมให้แนวรับที่ 1,595 จุด โดยมองนักลงทุนมีความกล้าที่จะลงทุนมากขึ้นตาม Sentiment ที่ดีขึ้นหลังดัชนีผ่าน 1,600 จุดมาได้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 6,367.53 ล้านบาท ปิดที่ 141.50 บาท ลดลง 4.50 บาท
DELTA มูลค่าการซื้อขาย 3,952.29 ล้านบาท ปิดที่ 666.00 บาท เพิ่มขึ้น 40.00 บาท
EA มูลค่าการซื้อขาย 2,612.73 ล้านบาท ปิดที่ 96.25 บาท เพิ่มขึ้น 0.75 บาท
BBL มูลค่าการซื้อขาย 2,481.49 ล้านบาท ปิดที่ 144.50 บาท เพิ่มขึ้น 2.50 บาท
PTT มูลค่าการซื้อขาย 2,359.93 ล้านบาท ปิดที่ 35.00 บาท เพิ่มขึ้น 0.25 บาท